Diari Oficial de la Generalitat Valenciana


Sumari del DOGV 1991, del 25-03-1993 (1993/827491)

ORDRE de 19 de febrer de 1993, de les conselleries d'Agricultura i Pesca; de Cultura, Educació i Ciència, i de Treball i Afers Socials, per la qual convoquen concurs públic per premiar projectes sobre cooperativisme, realitzats per alumnat i/o professorat de centres educatius de nivell no universitari de la comunitat valenciana finançats amb fons públics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/19/(3)/dof/vci/html**

### Dades del document

Número de DOGV
:   1991

Data del DOGV
:   25-03-1993

Secció del DOGV
:   DISPOSICIONS GENERALS

Número del document
:   1993/827491


Data del document
:   19-02-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 19 de febrer de 1993, de les conselleries d'Agricultura i Pesca; de Cultura, Educació i Ciència, i de Treball i Afers Socials, la qual convocaconcurs públic per premiar projectes sobre cooperativisme, realitzats per alumnat i/o professorat de centres educatius de nivell no universitari de la Comunitat Valenciana, finançats amb fons públics.  
El cooperativisme a la Comunitat Valenciana, a més de comptar amb una forta tradició, es presenta avui com a alternativa efectiva per impulsar l?economia, la creació de riquesa i la generació d'ocupació.  
D'altra banda, el món educatiu, cada vegada més conscient de la necessitat de facilitar a l'alumnat instruments d'inserció sòcio-laboral, troba en «l?educació per a la cooperació» un mitjà de facilitar activitats emprenedores.  
Finalment, els principis cooperatius de solidaritat, ajuda mútua, convivència, etcètera, són, en una societat democràtica com la nostra, la base en què s'han de fonamentar les relacions humanes a tots els nivells.  
Tot això ha fet que les conselleries d'Agricultura i Pesca; de Cultura, Educació i Ciència, i de Treball i Afers Socials de la Generalitat Valenciana, hagen dut a terme successives campanyes, entre els centres escolars, de conscienciació sobre el cooperativisme; campanyes que han tingut una resposta important per part d'aquests i que han estat positives en la contribució a fer més fàcil la transició del jove de l'escola a la vida activa.  
Per tot això, i fent ús de les facultats que ens confereix l'article 35 de la Llei 5/1983, de 30 de desembre, del Govern Valencià,  
ORDENEM  
Primer  
Convocar un concurs públic de projectes que, al voltant del cooperativisme, s'adapten a alguna de les modalitats següents:  
a) Elaboració de projectes de creació de cooperatives.  
b) Elaboració de memòries d'activitats realitzades al llarg del curs.  
c) Elaboració de materials didàctics destinats a l'alumnat dels diferents nivells de l?ensenyament no universitari.  
Segon  
Aprovar les bases que regiran l'esmentat concurs i el model de sol·licitud, les quals s'inclouen en els annexos I, II, III, IV, i V d'aquesta ordre.  
Tercer  
Els premis a concedir seran:  
- Per a les modalitats a) i b) el premi consistirà en un viatge per conèixer experiències cooperatives, organitzat per les conselleries convocants d'aquests premis, l?import màxim del qual serà d'un milió cinc-centes mil pessetes.  
- Per a la modalitat c) es concediran premis, fins un màxim de dues-centes cinquanta mil pessetes, destinats a desenvolupar el projecte d'elaboració de material didàctic.  
La quantia dels premis, per a les tres modalitats, ascendeix a un crèdit total d'un milió set-centes cinquanta mil pessetes. Aquest import es consignarà en la línia de subvenció 411/000/93, del capítol IV, del programa 322-10, de l?exercici econòmic de 1993.  
DISPOSICIONS FINALS  
Primera  
Autoritzar el Director General d'Ocupació i Cooperació per a dictar la resolució de la concessió d'aquests premis, així com les resolucions necessàries per al desenvolupament i execució d'aquesta ordre.  
Segona  
Tota alteració de les condicions tingudes en compte per a la concessió de l'ajuda i, en tot cas, l'obtenció d'altres ajudes per a la mateixa finalitat, podrà donar lloc a la modificació de la concessió.  
Tercera  
Serà procedent el reintegrament de les quantitats percebudes i l?exigència de l?interès de demora des del moment del pagament de l'ajuda en el casos previstos en el text refós de la Llei d'Hisenda Pública de la Generalitat Valenciana.  
Quarta  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 19 de febrer de 1993.  
El Conseller de Treball i Afers Socials,  
MARTIN SEVILLA JIMENEZ  
El Conseller d'Agricultura i Pesca,  
LLUIS FONT DE MORA MONTESINOS  
El Conseller de Cultura, Educació i Ciència,  
ANDREU LOPEZ BLASCO  
ANNEX I  
(Bases comunes a les tres modalitats)  
Primera  
Els treballs seran inèdits i no hauran estat premiats anteriorment en altres concursos.  
Segona  
L'import dels premis, a nom de la persona que expressament hi conste com a responsable, s'ingressarà en el compte el número del qual es facilitarà en la sol·licitud, segons l'annex V.  
Tercera  
Els sol·licitants que opten al concurs hauran de presentar instància, d'acord amb l'annex V d'aquesta ordre, adreçada a la Conselleria de Cultura, Educació i Ciència, Direcció General d'Ordenació i Innovació Educativa, Area de Formació Professional, avinguda de Campanar, 32, 46634, València; o a la Conselleria de Treball i Afers Socials, Direcció General d'Ocupació i Cooperació, Institut de Promoció i Foment del Cooperativisme, avinguda del Baró de Càrcer, 36, 5é, 46862, València; bé directament o a través dels respectius serveis territorials, dels centres d'informació de l?Oficina d'Informació, Iniciatives i Reclamacions de la Generalitat Valenciana, o mitjançant qualsevol de les formes establertes en l'article 3,8.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú (BOE 27.11.92).  
Quarta  
El termini màxim de presentació dels treballs serà el dia 4 de juny de 1993.  
Cinquena  
La valoració dels projectes la farà una comissió integrada per:  
President:  
- El Director General d'Ordenació i Innovació Educativa.  
Vocals:  
- El Cap de l'Area de Formació Professional.  
- El Director de l?Institut de Promoció i Foment del Cooperativisme.  
- El Director de l?Institut de Cooperativisme Agrari Valencià.  
- Un/a representant de la Cambra de Comerç, Indústria i Navegació de València.  
- Un/a representant de l?IMPIVA (Institut de la Mitjana i Petita Indústria Valenciana).  
- Tres representants del moviment cooperatiu nomenats per la Confederació de Cooperatives de la Comunitat Valenciana.  
- Un/a representant de l?Institut Valencià de la Joventut.  
- Un/a representant de la Inspecció Educativa, nomenat pel Director General d'Ordenació i Innovació Educativa  
- Un/a representant de la Diputació Provincial de València.  
- Un/a representant del Programa de Transició, que farà de secretari/a.  
Sisena  
Una vegada valorats els projectes s'elevarà la proposta dels seleccionats al Director General d'Ocupació i Cooperació, el qual, per autorització dels consellers, resoldrà el concurs.  
Setena  
Aquesta resolució es publicarà en el Diari Oficial de la Generalitat Valenciana, es notificarà a les persones interessades i es faran constar les subvencions que corresponen a cadascun dels projectes seleccionats.  
Vuitena  
Els treballs seleccionats quedaran en propietat de les conselleries convocants, les quals podran fer-ne ús i publicar-los si ho consideren convenient.  
Novena  
Els projectes que no resulten premiats disposaran de tres mesos a partir de la publicació de la resolució per a ser retirats de la Conselleria de Cultura, Educació i Ciència. Una vegada transcorregut aquest termini, s'arxivaran.  
ANNEX II  
(Bases per als projectes de la modalitat a), elaboració de projectes de cooperatives)  
Primera  
L'objectiu d'aquesta modalitat és fomentar l?esperit cooperatiu, la iniciativa i la creativitat emprenedora de l'alumnat i del professorat de centres de nivell no universitari de la Comunitat Valenciana finançats amb fons públics, i oferir la fórmula cooperativa com a possibilitat real en el moment d'acabar els estudis.  
Segona  
Els projectes de creació de cooperatives s'hauran de presentar per grups d'alumnat, en nombre no inferior a cinc, de centres de nivell no universitari, coordinats per un/a o més professors/es.  
Tercera  
Per a participar en el concurs caldrà estar matriculat en un centre públic o privat concertat d'ensenyament no universitari de la Comunitat Valenciana. En el cas dels coordinadors/es, es requerirà ser professor/a en activitat del centre. També podran presentar-se equips formats per membres de dos o més centres.  
Quarta  
Els treballs tindran una extensió mínima de 25 folis i una màxima de 50, escrits a màquina i a doble espai. Es presentarà un resum del projecte amb una extensió de dos folis.  
Cinquena  
Juntament amb la instància caldrà presentar, en exemplar duplicat, la documentació següent:  
a) Certificat de la direcció del centre en què s'acredite que l?alumnat que presenta el projecte està matriculat en el centre i que el professorat que ho coordina està en activitat en aquest centre.  
b) Original i còpia del projecte, on caldrà incloure, com a mínim:  
1. Tipus de cooperativa i raons de l?elecció.  
2. Activitat de la cooperativa.  
3. Situació actual del mercant i perspectiva de futur.  
4. Recursos de l?entorn que s'utilitzaran.  
5. Estudi econòmic i de viabilitat.  
6. Procés de creació de la cooperativa.  
Sisena  
A l?hora de valorar i avaluar els projectes es tindran en compte els apartats següents:  
- Grau d'adequació a l?entorn: 3 punts  
- Innovació en l'aplicació de la fórmula cooperativa: 5 punts  
- Creativitat de la idea: 5 punts  
- Viabilitat societària i econòmica: 5 punts  
- Implicació del centre i d'altres organismes: 2 punts  
Total: 20 punts  
Setena  
Els components dels equips premiats que desitgen posar en marxa el projecte de cooperativa comptaran amb la col·laboració de les conselleries d'Agricultura i Pesca; de Cultura, Educació i Ciència, i de Treball i Afers Socials, que donaran suport i facilitaran els contactes necessaris amb aquesta finalitat.  
ANNEX III  
(Bases per als projectes de la modalitat b), elaboració de memòries d'activitats realitzades al llarg del curs)  
Primera  
L'objectiu d'aquesta modalitat és fomentar les actituds solidàries i de participació, que formen la base de la filosofia cooperativa, als centres educatius, a través de la realització d'activitats promogudes pels professors d'aquests centres.  
Segona  
Les memòries hauran de ser presentades pels professors/es de centres de nivell no universitari de la Comunitat Valenciana que hagen participat en el curs per al professorat d'alguna de les campanyes de cooperativisme i escola.  
Tercera  
Per a participar en el concurs es requerirà ser professor/a en activitat d'un centre de nivell no universitari de la Comunitat Valenciana finançat amb fons públics.  
Quarta  
Els treballs consistiran en una memòria del programa d'activitats relacionades amb el cooperativisme que el professor haja promogut entre els seus alumnes durant el curs. Les memòries hauran d'ajustar-se a aquelles experiències que s'hagen dut a terme durant el curs escolar, i en elles haurà de constar necessàriament un balanç del resultat de les activitats.  
Cinquena  
Les memòries tindran una extensió mínima de 15 folis, escrits a màquina i a doble espai.  
Sisena  
Juntament amb la instància haurà de presentar-se la següent documentació:  
a) Certificat de la direcció del centre en què s'acredite que el professorat que el presenta està en activitat en l'esmentat centre.  
b) Original i còpia de la memòria, que haurà d'incloure com a mínim:  
1. Activitats curriculars:  
- Descripció de les activitats realitzades a l'aula.  
- Objectius programats.  
- Objectius aconseguits.  
- Temporalització de les activitats.  
- Nombre d'alumnes participants en l'activitat.  
2. Activitats extraescolars  
- Descripció de les activitats extraescolars.  
- Objectius programats.  
- Objectius aconseguits.  
- Temporalització de les activitats.  
- Nombre d'alumnes participants en l'activitat.  
3. Participació de la comunitat escolar, pares, professorat, alumnat.  
4. Participació d'institucions i d'altres entitats: corporacions locals, cooperatives...  
5. Balanç del resultat de les activitats.  
Setena  
En la valoració de les memòries es tindran en compte els següents criteris:  
a) Originalitat de les activitats promogudes.  
b) Implicació del centre, alumnat, pares....  
c) Implicació d'institucions i d'altres entitats.  
d) Caràcter flexible de les activitats, que permeta la seua adaptació per professorat d'altres centres.  
e) Resultats obtinguts.  
ANNEX IV  
(Bases per als projectes de la modalitat c), d'elaboració de material didàctic destinat a l'alumnat dels diferents nivells d'ensenyament no universitari)  
Primera  
L'objectiu fonamental d'aquesta modalitat és introduir el coneixement i els principis del cooperativisme en les activitats curriculars de l?ensenyament no universitari.  
Segona  
Els projectes o treballs hauran de ser presentats per professorat dels centres de nivell no universitari de la Comunitat Valenciana.  
Tercera  
Per a participar en el concurs es requerirà ser professor/a en activitat d'un centre de nivell no universitari de la Comunitat Valenciana finançat amb fons públics.  
Quarta  
Els treballs podran consistir en projectes d'elaboració d'unitats didàctiques, activitats, materials didàctics, etc. que siguen inèdits i que tracten del cooperativisme o fomenten els valors de cooperació entre l'alumnat  
Cinquena  
Juntament amb la instància s'haurà de presentar la documentació següent:  
a) Certificat de la direcció del centre en què s'acredite que el professorat que el presenta està en activitat en aquest centre.  
b) Original i còpia del projecte, on caldrà incloure, com a mínim:  
1. Objectius.  
2. Metodologia.  
3. Durada, programació i fases.  
4. Proposta d'avaluació final.  
5. Compromís de lliurar el material elaborat en un termini màxim de sis mesos des de la publicació de la resolució o de retornar l?import de l'ajuda en cas contrari.  
Sisena  
Amb caràcter general es valorarà el realisme, l'adequació i la viabilitat del projecte, si bé es tindran en compte el criteris següents:  
a) Coherència amb els principis generals de la proposta de disseny curricular de la Comunitat Valenciana dels criteris teòrics i metodològics del projecte presentat.  
b) Coherència tècnica del projecte i garantia de l'execució.  
c) Caràcter flexible dels materials, que permeta l'adaptació a la pràctica concreta dels centres per part del professorat.  
d) Els resultats, en cas d'haver estat experimentat.  
ANNEX V  
Model de sol·licitud d'ajuda per a projectes sobre cooperativisme  
..., com a representant de ...,  
EXPOSE  
Que, una vegada convocat el concurs públic de projectes sobre cooperativisme, per Ordre de data hi concórrec amb aquest projecte, a la modalitat de:  
a) Projectes de creació de cooperatives.  
b) Elaboració de memòries d'activitats realitzades durant el curs.  
c) Projectes d'elaboració de materials didàctics sobre cooperativisme i escola.  
(Senyaleu amb una X el que corresponga)  
Que, amb aquesta finalitat, hi adjunte la documentació següent:  
a) Original i còpia del projecte.  
b) Nom i cognoms, adreça, NIF i dades bancàries de la persona que presenta el projecte (1), per tal. de transferir l?import de l'ajuda, en cas de ser premiat el projecte (2).  
c) Certificat de la direcció del centre.  
Per tot això,  
DEMANE  
Participar en el concurs, i accepte les bases que s'inclouen en l?ordre.  
Signat: ...  
..., ... de ... de 1993  
(1) En cas que en el projecte hagen participat diverses persones, aquestes designaran un representant, les dades del qual es. faran constar.  
(2) En cas que el projecte premiat corresponga a la modalitat c), la persona que presente el projecte podrà transferir l?import del premi al centre educatiu.  
DIRECCIO GENERAL D'ORDENACIO I INNOVACIO EDUCATIVA DE LA CONSELLERIA DE CULTURA, EDUCACIO I CIENCIA.  
DIRECCIO GENERAL D'OCUPACIO I COOPERACIO DE LA CONSELLERIA DE TREBALL I AFERS SOCIALS


Còpia Permalink ELI